Gesonde Seks Huiswerk #40 – Suggestiewie Seks | Timothy Kieswetter's Blog oor Gesonde Seksualiteit
Gesonde Seks Huiswerk #40 – Suggestiewie Seks
Posted on May 4, 2012 by Timothy Kieswetter
Gesonde Seks Huiswerk #40
Ek is altyd verstom as mense vir my sê: "A-nee-a! Mens praat nie oor seks nie." Hoekom nie? wil ek altyd weet. Omdat dit vir party mense taboe is om oor seks te praat, het dit ook 'n negatiewe effek op die gebeure in die slaapkamer.
Dis amper asof mense stilspeletjie of stomstreke speel gedurende seks! Die enigste geluid wat uit hul monde glip, is 'n gesteun so elke dan en wan en dan natuurlik die tipiese opmerkings soos: "Het jy al gekom?"; "Is jy amper klaar?"; "Het jy die deur gesluit?"
Ons het reeds vantevore telefoon- en steun- seks huiswerk gehad, maar vandag neem ons dit een stappie verder. Dit is nie beperk tot liefdeswoordjies wat julle in mekaar se oor fluister gedurende seks nie. Dit is meer as dit. Dit is iets wat julle kan doen om seks uit die slaapkamer te neem en 'n groter plek in julle huwelik te gee as net die vier hoeke van julle bed.
Suggestiewe-seks gaan om deur die loop van die dag met mekaar te gesels en baie suggestiewe woorde te laat val. Hier is 'n paar voorbeelde! As jy aan 'n goeie een kan dink, lewer sommer dit as kommentaar aan die einde van die inskrywing.